**แบบฟอร์มการเขียนแบบถอดประสบการณ์การเรียนรู้ ด้าน ประเด็นความรู้นวัตกรรมเพื่อสร้างสรรค์สังคม**

**1. ชื่อ-สกุล ผู้เล่าเรื่อง** ชาคร คุระทอง คณะวิชา/หน่วยงาน วิทยาลัยดนตรี

**2. ชื่อ-สกุล ผู้บันทึก** ชาคร คุระทอง คณะวิชา/หน่วยงาน วิทยาลัยดนตรี

**3. บทบาท หน้าที่และความรับผิดชอบของผู้เล่าเรื่อง**

อาจารย์ประจำ แขนงวิชาการผลิตดนตรี ทำหน้าที่สอนในวิชา เทคนิคการผสมเสียง (MUS364) และ เทคนิคการผสมเสียงขั้นสูง (MUS464)

**4. เรื่องที่เล่า**

การผสมและเรียบเรียงเสียงให้กับบทเพลง “Purple Blossom” เพื่อถวายความจงรักภักดีเนื่องในวโรกาสเทิดพระเกียรติ 60 พรรษาสมเด็จพระเทพรัตนราชสุดาฯ สยามบรมราชกุมารีและใช้ในงานพิธีเปิดศาลาดนตรีสุริยเทพ มหาวิทยาลัยรังสิต ปี พ.ศ 2558

**5. ความเป็นมาของเรื่องที่เล่า**

ในปีการศึกษา 1/2558 ผู้เล่าเรื่องได้รับมอบหมายจากผู้ช่วยศาสตราจารย์ ดร. เด่น อยู่ประเสริฐ คณะบดี ประจำวิทยาลัยดนตรี ให้ดูแลการผสมและเรียบเรียงเสียงให้กับบทเพลงที่มีชื่อว่า “Purple Blossom” เพื่อถวายความจงรักภักดีเนื่องในวโรกาสเทิดพระเกียรติ 60 พรรษา สมเด็จพระเทพรัตนราชสุดาฯ สยามบรมราชกุมารี และใช้ในพิธีเปิดศาลาดนตรีสุริยเทพ มหาวิทยาลัยรังสิต โดยบทเพลง Purple Blossom นี้ ได้ถูกประพันธ์ดนตรีโดย ผู้ช่วยศาสตราจารย์ ดร. เด่น อยู่ประเสริฐ, เรียบเรียงและทำดนตรีโดย อ. พลังพล ทรงไพบูลย์ ประพันธ์เนื้อร้องโดย ที่ปรึกษาอธิการบดี คุณ พิสมัย จันทวิมล และขับร้องโดย อ. กิตตินันท์ ชินสำราญ

โดยในกระบวนการผสมเสียงและเรียบเรียงในครั้งนี้ ผู้เล่าเรื่องได้นำเทคนิคซึ่งเรียกว่า “Hybrid Mixing” เข้ามาใช้ในขั้นตอนการผสมเสียงให้กับบทเพลงนี้ซึ่งเทคนิคนี้เป็นการผสมผสานการใช้งาน ระหว่างอุปกรณ์ประมวลผลทางเสียง แบบ Digital และ อุปกรณ์ประมวลผลทางเสียงแบบ Analog เข้าไว้ด้วยกัน เพื่อให้ผลลัพธ์ของคุณภาพเสียงที่ได้มีความไพเราะและนุ่มนวล อีกทั้งยังให้ความรู้สึกที่ร่วมสมัย (Modern) ไปควบคู่กัน จากนั้นจึงทำกระบวนการ Mastering โดยอาศัยการประมวลผลในรูปแบบ Digital เพื่อให้เสียงเพลงมีระดับความดังที่เหมาะสมและปราศจากเสียงรบกวนซึ่งจะไปลดทอนอรรถรสในการรับฟังบทเพลงอีกทั้งยังเป็นการการันตีว่าบทเพลงนี้จะสามารถนำไปใช้ในงานหรือพิธีการต่างๆโดยได้ระดับ ความดังของเสียงที่เหมาะสมและถูกต้องได้ต่อไป

**6. วิธีการ/ขั้นตอน หรือกระบวนการที่ทำให้งานนั้นประสบความสำเร็จ**

ในกระบวนการผสมและเรียบเรียงเสียง (Mixing) นั้นมีขั้นตอนและรายละเอียดปลีกย่อยมากมาย แต่ผู้เล่าเรื่องอยากที่จะหยิบยกหัวข้อหลักที่สำคัญขึ้นมานำเสนอบางหัวข้อซึ่งเป็นหัวข้อเดียวกับที่ถูกใช้ในการเรียนการ สอนในวิชา เทคนิคการผสมเสียงขั้นสูง (MUS464) ในสาขาการผลิตดนตรี วิทยาลัยดนตรีในทุกวันนี้อีกด้วย

1. จัดเตรียมไฟล์เสียงที่มีคุณภาพสูงและเหมาะสม (High Resolution Audio File Format) สำหรับนำไปใช้เพื่อการผสมเสียงและการจัดเตรียมความพร้อมของตัวซอฟแวร์ดนตรีเพื่อให้พร้อม ต่อการทำงาน (Session Organize) ซึ่งเป็นสิ่งที่สำคัญมาก
2. จัดเตรียมไฟล์เสียงตัวอย่างจากบทเพลงอื่นๆใช้สำหรับการเปรียบเทียบ (Reference Track) เพื่อใช้เทียบเคียงและอ้างอิงในแง่ของความดัง (Loudness) ความกว้างและมิติของเสียง (Stereo Image) เพื่อให้ผลลัพธ์ของไฟล์เสียงที่ผ่านการผสมและเรียบเรียงแล้ว มีความดังที่เหมาะสมและพอดี
3. จัดสรรการวางตำแหน่งของเครื่องดนตรีแต่ละชิ้นอย่างเหมาะสมเพื่อมิติของบทเพลง (Instrument Placement, Stereo Image) โดยคำนึงถึงความถูกต้องของเครื่องดนตรีชนิดต่างๆ
4. จัดสรรและปรับแต่งความถี่ต่างๆ (Equalization) ของเครื่องดนตรีและเสียงร้องให้อยู่ในจุดที่เหมาะสม และไม่ไปบดบังเครื่องดนตรีชิ้นอื่นข้างเคียง
5. การปรับแต่งความดัง-เบาของเครื่องดนตรีและเสียงร้องอย่างเหมาะสม (Level Balance) โดยต้องคำนึงถึงบทเพลงและการเรียบเรียงดนตรี เมื่อถึงช่วงเวลาที่เครื่องดนตรีชิ้นใดชิ้นนึงต้องทำหน้าที่โดดเด่น ผู้ฟังก็ควรจะรับรู้ได้ถึงเครื่องดนตรีชิ้นนั้นๆได้อย่างเหมาะสม
6. เลือกใช้เสียงปรุ่งแต่งพิเศษรูปแบบต่างๆ (Special Effect, Reverb, Delay, Chorus) เพื่อเพิ่มอรรถรสของตัวเครื่องดนตรีและเสียงร้องโดยสิ่งสำคัญคือการคำนึงถึงสไตล์ของบทเพลงนั้นๆเป็นหลัก
7. เมื่อการผสมและเรียบเรียงเสียงเสร็จสิ้นแล้ว (Mixing) ต้องคำนึงถึงการจัดการกับไฟล์เสียงอย่างเหมาะสม เพื่อเตรียมไปสู่ขั้นตอนการทำ Mastering ต่อไป

**7. เทคนิคหรือกลยุทธ์ที่ใช้**

1. **การนำเทคนิคซึ่งเรียกกันว่า** “Hybrid Mixing” **เข้ามาผสมผสานในการผสมเสียงของบทเพลงนี้ ซึ่งเทคนิคนี้เป็นที่นิยมมากในวงการ** Audio Engineer **ทางฝั่งอเมริกาและยุโรป เนื่องจากเป็นการใช้งานร่วมกันของอุปกรณ์ประมวลผลแบบ** Digital **และ** Analog **อย่างกลมกลืน ซึ่งให้ผลลัพธ์ทางเสียงที่ไพเราะและร่วมสมัย**
2. **อาศัยความสามารถทางฝั่งของอุปกรณ์ที่เป็น** Digital **ในการเรียกหาข้อมูล** (Session Recall) **เพื่อความรวดเร็วในการแก้ไขและปรับแต่งไฟล์เสียง**
3. **อาศัยลักษณะเฉพาะตัวของอุปกรณ์ประมวลผลทางเสียงแบบ** Analog **เพื่อผลลัพธ์ทางเสียงที่อุ่น** (Warm tone) **ในอุปกรณ์ที่มีวงจรแบบหลอดสูญญากาศ** (Tube Circuit)
4. **การใช้ซอฟแวร์ในการแก้ไข ปรับแต่งไฟล์เสียงแบบละเอียด** (Audio Edit & Restoration) **เพื่อกำจัดเสียงรบกวนที่ยากต่อการจัดการ**

**8. ผู้มีส่วนร่วม**

ผู้ประพันธ์ดนตรี : ผู้ช่วยศาสตราจารย์ ดร. เด่น อยู่ประเสริฐ

ผู้เรียบเรียงและทำดนตรี : อ. พลังพล ทรงไพบูลย์

ผู้ประพันธ์เนื้อร้อง : ที่ปรึกษาอธิการบดี คุณ พิสมัย จันทวิมล

**ผู้ขับร้อง : อ.** กิตตินันท์ ชินสำราญ

**9. อุปสรรคหรือปัญหาในการทำงาน และแนวทางการแก้ไข**

1. **ระยะเวลาในการทำงานที่ค่อนข้างกระชั้นชิดทำให้การวางแผนและการจัดการอย่างรอบคอบเป็นสิ่งที่จำเป็น**
2. **ถึงแม้การผสมและเรียบเรียงเสียงนั้นอาศัยความเป็นวิทยาศาสตร์และเทคโนโลยีควบคู่กันไป แต่ในขณะเดียวกันก็ต้องอาศัยศาสตร์ทางความคิดสร้างสรรค์และแรงบรรดาลใจเฉกเช่นเดียวกับการวาดภาพศิลปะหรือประพันธ์บทเพลงซิมโฟนีออเคสตร้า ดังนั้นการขวนขวาย เพื่อหาประสบการณ์ในเชิงความคิดสร้างสรรจึงเป็นสิ่งที่สำคัญและหลีกเลี่ยงมิได้**

**10. ผลลัพธ์หรือความสำเร็จที่เกิดขึ้น และสิ่งที่ผู้เล่าเรื่องที่ได้เรียนรู้จากประสบการณ์ดังกล่าว**

บทเพลง “Purple Blossom” นั้น ได้ถูกใช้ถวายความจงรักภักดีเนื่องในวโรกาสเทิดพระเกียรติ 60 พรรษาสมเด็จพระเทพรัตนราชสุดาฯ สยามบรมราชกุมารีและใช้ในงานพิธีเปิดศาลาดนตรีสุริยเทพ มหาวิทยาลัยรังสิต ปี พ.ศ 2558 จึงถือเป็นเกียรติแก่ผู้มีส่วนร่วมและเกี่ยวข้องเป็นอย่างยิ่ง